Румен Ченков
Злобеем срещу ближния…

chitanka.info

Злобеем срещу ближния, че Е.

Злобеем срещу чуждите успехи.

Във своя малък рай, да сме добре,

достатъчно е той да е отрепка.

Да му помага Бог, ако не е!

Така ще го залеем с кална злоба,

че в него черното ще е, къде

по-черно от усмивката на гроба.

На късчета ще режем до тогаз,

докато здраво място не остане.

Нещастникът не беше като нас.

Трябваше в краката ни да падне.

1995 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.